
to seye, Erles, Barones, and othir,...offered many possessiones
to our fader Gilbert; and monasteries, in many provynces,
undyr his reule and governauns, thei be-gunne to edifie; of
whech helpes AHsaundr biscop of Lincoln was first, and Kyng
Kerry the secunde, he confermed all. Our fadir Gilbert
receyved these possessiones with ful gret dred; and summe
was he in maner coact1 to receyve; summe refused he and
wold not have them, because his desir was fro the begynnyng
of his ordre that his progenie schuld lyve in honest poverte.
Honest poverte clepe we, that a man is not in myschef for
his dayly nede, ne he hath neythir no gret superfluite of good.
This was the cause that he wold not have ovyr mech whan it
was gove him, for often-tyme it is seyn that a-mong gret
multitude of puple and gret plente of richesse rise ful gret
spottis of pride, as it is said be the wise man: In the multi-
tude of the puple joye of the kyng [Prov. xiv. 28]. For his
first purpos at his beginnyng was for to a kept no moo but
thoo [first]lsevene whech he had sperd up, that as long as thei
lyved there schuld be no moo. But he sey2 be the wil of our
Lord that rich men had multiplied many monasteries to encres8
of this ordre; he wold not be contrarie to Goddis wil, ne lette
the devocion of the geveres, ne be rekles of the sustentacion
to the servauntis of God, knowing wel that this was Goddis
vertu, and not his; wherfor, he comitted al this disposicion
to the profund councell of our Lord whech use[th] the servyce
both of good and evel after his plesauns.
Whan our maystir Gilbert say* thus the childyrn of God
grow soo undir his.tuycion and say them profiten day be day
in the weye of God on-to the tyme in whech thei were gredy
magnified, he demed of hlm-self (as it longith to good soules
to have them-self in litil reputacion), so demeth he him-self
on-worthi for to be in swech heith* that he schuld have gover-
nauns ovyr so many parfit persones.
He therefore attended a General Chapter of the Cistercians, at which
Pope Eugenius III. was present, and besought them to assume the govern-
ment of this new Order.
His answer had he of the Pope and of the abbotis whech
1 forced.                                                                                                                                                                               * saw.                                                                                                                                                                                 * increase.                                                                                                                                                                                 * saw.         * saehfaejgfct.
